Rikunarita-ORG/Wikinium huggingface dataset:
# Sarilangka

Bandera Sarilangka
**Sarilangka** (/sriːˈlɑːŋkə,\_ʔˈlæŋkə/, Sinhala: ශ්‍රී ලංකාව, *śrī laṃkāva*, bahaso Tamil: *இலங்கை*, *ilaṅkai*), rasminyo **Republik Sosialis Demokratik Sarilangka**, adolah suatu nagara pulau nan talatak di pasisia tenggara India, di wilayah Asia Salatan; nan daulu disabuik pulo jo namo **Sailan** (/sɨˈlɒn, seɪ-, siː-/). Sarilangka babatehan malalui lauik jo India di barat lauik sato jo Maladewa di barat daya.

Sarilangka lah tacatek dalam sijarah labiah dari 3.000 taun. Lokasi geografisnyo sarato palabuahan-palabuahannyo nan dalam manyabaukannyo jadi tampek nan strategis dan diparaluan bana, sajak jaman Jalan Suto daulu inggo Parang Dunia II. Sarilangka adolah nagara nan baragam, ado banyak agamo, etnis maupun bahaso. Iko adolah tanah aia bangso Sinhala, Tamil Sarilangka, Moor, Tamil India, Burgher, Malayu, Kaffir, jo aborigin Vedda. Sarilangka kayo jo warisan agamo Budha, dan tulisan-tulisan agamo Budha nan paliang tuo disusun di pulau iko. Sijarah maso kini nagara ko diwarnai dek parang sipil tigo puluah taun, nan akianyo sacaro jaleh namun kontroversial disalasaian malalui kakuatan militer pado taun 2009.

Sarilangka adolah suatu republik dan nagara kasatuan nan diparentah malalui sistem presidensial. Ibukotanyo, Sri Jayawardenapura-Kotte, adolah daerah suburban dari kota tagadangnyo, iyolah Kolombo. Produk-produk pantiangnyo adolah teh, kopi, batu paramato, karambia, karet, jo kayu manih nan tumbuahan asali pulau ko. Sarilangka tamusaua sabagai "Mutiara Lauik India" dek karano kaindahan alaminyo. Sarilangka lai disabuik pulo "aia mato India" dek karano bantuak jo lokasinyo, sarato jo julukan "nagara urang-urang nan tasanyum". Pulau ko punyo rimbo tropis jo baragam lanskap nan tinggi kaanekaragaman hayatinyo.

Nagara ko lah lamo talibak dalam ubuangan internasional, antaro lain sabagai anggota pandiri SAARC jo anggota PBB, Nagara-nagara Commonwealth, G77, jo Garakan Non Blok. Iko adolah satu-satunyo nagara di Asia Selatan nan saaik ko masuak kategori 'tinggi' dalam Indeks Pambangunan Manusia.

## Rujuakan
# Juli

* Januari
* Pebruari
* Maret
* April
* Mai
* Juni
* Juli
* Agustus
* September
* Oktober
* Nopember
* Desember

**Juli** (bahaso Inggirih: *July*) adolah bulan katujuah dalam taun kalender Gregorian. Bulan ko mampunyoi 31 ari.
# Surek kaba

Surek-surek kaba nan tapajang di salah satu kadai.
**Surek kaba** atau **koran** (dari bahaso Balando: *Krant*, dari bahaso Prancis *courant*) adolah suatu terbitan nan ringan sarato murah dibuang, biasonyo dicetak pado karateh babiayo randah nan disabuik karateh koran, nan barisi barito-barito takini dalam babagai topik. Topiknyo dapek barupo even politik, kriminalitas, olahraga, tajuk rencana, inggo cuaco bagai. Surek kaba juo biaso barisi karikatur nan biasonyo dijadian bahan sindia lewaik gambar nan tapauik jo masalah-masalah tatantu, komik, TTS dan hiburan lainnyo.

Ado juo surek kaba nan dikambangkan untuak bidang-bidang tatantu, misanyo barito untuak politik, properti, industri tatantu, panyuko olahraga tatantu, panyuko seni atau partisipan kagiatan tatantu.

Jinih surek kaba umum biasonyo ditabikan satiok ari, kacuali pado hari-hari perai. Surek kaba patang pun lah umum di babarapo nagara. Salain itu, ado juo surek kaba pakanan nan biasonyo labiah ketek dan kurang prestisius dibandiangan jo surek kaba harian dan isinyo labiah basipaik hiburan.

Rami nagara mampunyoi saindaknyo ciek surek kaba nasional nan tabik di saluruah bagian nagara. Di Indonesia contohnyo adolah *KOMPAS*.

Pamiliak surek kaba adolah pihak panangguang jawek dalam kaitannyo jo kabalansuangan medianyo. Redaktur adolah jurnalis-jurnalis nan batangguang jawek ateh rubrik tatantu. Sadang nan batangguang jawek kapado isi surek kaba disabuik editor (panyuntiang), di sampiang musti adonyo paran wartawan, pawarta atau jurnalis nan mamburu kaba dek instruksi dari redaktur atau pamimpin redaksi.

## Rujuakan